text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: مجلة القومية التونسية
text.text_idx: #000008
text.text: ـ فرانساوي يفاحش 40 وليد تونسي !ـ سفير فرانسا يحكم بأحكامو و لا راد لحكمه !ـ سفير فرانسا يهين تونس كاملة بركوبو على الجمل الي يسوق بيه الجندي التونسي !ـ شبكات تجسس اجنبي تخدم جهار بهار و مورطين فيها سياسيين و لا من تحاكم !ـ رئيس الجمهورية يخرق مبدأ السيادة بتنفيذو لتعليمات المسؤول الكبير !ـ نقابات بوليسية تستفعل في بلاد كاملة :رئاسة جمهورية، مجلس شعب، مهرجانات، جامعة كورة، محاكم و بالطبيعة مواطنين !ـ نهب أجنبي لكل أنواع الثروات التونسية: زيت، بترول، غاز و بشر !ـ خرق لكل أنواع القوانين التونسية من الدستور و إنتي هابط من طرف أجهزة الدولةـ فساد مستشري في كل الدولة و رجال العصابات يتحكمو في الأحزاب !– هدر كامل للموارد التونسية المالية في التفاهات : رياضة، فن، استعراض، كماليات..ـ نقابات متغولة ، طاغية و مستعمرة البلاد !ـ قوانين فاسدة و غبية تعدات و ناوية تتعدا:قانون المصالحة ،قانون حماية البوليس،قانون قمع الحريات !
text.text_idx: #000009
text.text: لكن نهار 20 مارس تنظمت وقفة إحتجاجية على موضوع النهب الفرانساوي لتونس أو وثايق سهام بن سدرين و تشهرت الوقفة و برشا سمعو بيها لكن كيف مشيت نهارتها تصدمت: الحضور باهت لدرجة إنو البوليسية الي تلمو يعسوو يراقبو و يتجسسو كانو أكثر من الحضور، ماتغركمش برشا الفيديوات لأنو يصوروها بطريقة تظهر العدد كبير) تصدمت كيما صارلي قبل في إعتصام مانيش مسامح ) .
text.text_idx: #000011
text.text: الشارع التونسي في حاليا :مستسلم، دايخ، ضعيف و يعجز على التجمع و يعجز على التظاهر يعجز على الرفض، يعجز على الامتلاء و بالتالي يعجز على الدفاع على تونس ضد أعدائها و لذا فإنو الحكومة، رئاسة الجمهورية، العصابات، الاحزاب العميلة ، النقابات و السفارات الاجنبية تعمل الي تحب و الكياس يعدي !
text.text_idx: #000013
text.text: * كيف نجو نشوفو نلقاو في تونس عندنا أحزاب و نقابات من الي عندهم عشرات آلاف المنخرطين و الي قادرين انهم يهبطو يعبيو الشارع و أصلا كان لزم يوقفو بلاد كاملة لكن و لكن كبير جدا :
text.text_idx: #000014
text.text: النقابات بجميع أنواعها مايهمها كان الفلوس و قدرتها على إبتزاز الدولة و لذا القضايا العامة ماتعنيهاش كان كيف يولي فما لعب سياسي .
  الأحزاب الكبرى ( نهضة و نداء ) في الحكم و لذا ننساو تماما هبطانهم للشارع لأي سبب كان لأنو عندهم حسابات داخلية خارجية تخليهم يا يكونو هوما سبب البلاء يا يخافو من البلاء !
  الأحزاب المعارضة تتقن عرك البيانات و البلاتوات أما في الشارع فإنو حضورها ديما رمزي بكعبتين و مناسباتي لتعدية الملام لهنا تحضر حسابات التميز و العركات الشخصية و العجز التام على فهم قيمة الشارع تخليهم ما يتجاوزوش تسجيل المواقف و لذا فإنهم عمرهم مايعبيو منخرطيهم للهبوط ميدانيا و التظاهر ( باستتثناء مناسبات العرك الحزبي).
text.text_idx: #000015
text.text: الأحزاب الكبرى ( نهضة و نداء ) في الحكم و لذا ننساو تماما هبطانهم للشارع لأي سبب كان لأنو عندهم حسابات داخلية خارجية تخليهم يا يكونو هوما سبب البلاء يا يخافو من البلاء !
text.text_idx: #000017
text.text: الأحزاب المعارضة تتقن عرك البيانات و البلاتوات أما في الشارع فإنو حضورها ديما رمزي بكعبتين و مناسباتي لتعدية الملام لهنا تحضر حسابات التميز و العركات الشخصية و العجز التام على فهم قيمة الشارع تخليهم ما يتجاوزوش تسجيل المواقف و لذا فإنهم عمرهم مايعبيو منخرطيهم للهبوط ميدانيا و التظاهر ( باستتثناء مناسبات العرك الحزبي).
text.text_idx: #000018
text.text: => شلل الشارع يعني إنو الشأن السياسي العام و القضايا التونسية هي حكر على السياسيين و الاعلاميين و النقابيين و باقي الشعب الكريم معلبالوش أو هو إنتظاري و لهنا يتحول المواطن التونسي العادي إلي علوش يتعاركو عليه مجوعة سراح .
text.text_idx: #000020
text.text: الشارع العاجز على التجمع يعني الفاقد لقوة سياسية تحرك، تحفز، ينشط، تحرض ، تعبي ، توجه، توحد و تدهم. الشارع العاجز على التجمع يعني فاقد لحركة سياسية تركز إهتمامو على قضايا الأمة يعني فاقد لوعي سياسي محرك يعني فاقد لإرادة فعل أو ذارح من الفعل.
text.text_idx: #000022
text.text: الشارع المشلول يعي حياة سياسية ماصطة، باسلة، رسمية و كلها حسابات حزبية تحت الطاولة يعني إنو شارع هامشي و لهنا اللوم يقع على الحركات السياسية المعارضة .
text.text_idx: #000023
text.text: في تونس للأمانة لازم نقولو إنو جهاز الدولة بكلو بكل ما فيه فات فيه الفوت لأنو فاسد تماما و لذا فالتبديل التونسي ما يجي كان من الشارع و بالشارع و لازم نكونو صريحين مع بعضنا : كل المعارك الضرورية لانقاذ تونس مستحيل تعملهم أي حكومة و لو انتخبوها 70 % بدون دعم الشارع ليها و إستعدادو للحرب على خاطرها .في تونس تويكا بالوهن العام الحالي فإنو نحتاجو لحركة تلم الشارع، تكبس الشارع، تشنع الشارع، تشعل الشارع، توعي الشارع، توجه الشارع، تسترجع قوة الثورة، قوة العزيمة، قوة اللحمة، قوة الحماس و توجهها تجاه أعداء تونس.
text.text_idx: #000025
text.text: إيه نعم محتاجين لحركة متخافش من الشارع، متخافش من التهنتيل، متخافش من نقاش الشارع، متخافش من رد فعل الجماهير و تصدم عليهم تكلمهم بلي تعرفو و تسمع رايهم و رد فعلهم و مهما فشلت معاهم ترجعلهم .توا في تونس بالرسمي محتاجين لفعل سياسي ينجح في الشارع و من بعد تو نحكيو على الدولة.
text.text_idx: #000027
text.text: الفراغ الروحي التونسي، والتقليد الأعمى في الإحتفال براس العام
text.text_idx: #000028
text.text: تابعنا على الفيسبوك
text.text_idx: #000037
text.text: جميع الحقوق محفوضة لمجلة القومية التونسية 2021 Cream Magazine by Themebeez
text.text_idx: #000038